Downloaded from YTS.MX
Official YIFY movies site: YTS.MX
Ένας από τους σπουδαιότερους παίκτες,
ο Λεφτέρ Κιουτσουκαντωνιάδης, γνωστός ως καθηγητής,
γυρίζει σπίτι σήμερα.
Ο καθηγητής γυρίζει στη χώρα του και τη Φενέρ
μετά από δύο επιτυχημένα χρόνια
στη Φιορεντίνα στην Ιταλία, και στη Νις στη Γαλλία.
ΚΩΝΣΤΑΝΤΙΝΟΥΠΟΛΗ
ΦΕΝΕΡΜΠΑΧΤΣΕ
- Καλώς ήρθατε. - Ευχαριστώ.
Λεφτέρ, αληθεύει ότι απέρριψες πρόταση της Ρεάλ;
Καλύτερα να πούμε ότι είπα ευχαριστώ για την προσφορά.
Γιατί απέρριψες την προσφορά; Λόγω της Φενέρ;
Μιλάμε για τη Ρεάλ Μαδρίτης.
Λόγω της χώρας μου και της Φενέρ μου.
Μου έλειψαν και οι δύο.
Από σήμερα και για πάντα, θα παίζω στη Φενέρμπαχτσε.
- Μπράβο, Λεφτέρ! - Μπράβο!
- Λεφτέρ, μια ακόμα φωτογραφία; - Φυσικά.
- Μπράβο, Λεφτέρ! - Μπράβο!
- Μια ακόμα ερώτηση. - Λεφτέρ, κοίτα εκεί.
- Μια ακόμα ερώτηση! - Λεφτέρ!
Μια φωτογραφία!
- Λεφτέρ, κοίτα εδώ! - Λεφτέρ, εδώ!
- Μια φωτογραφία ακόμα! - Λεφτέρ!
ΛΕΦΤΕΡ Η ΙΣΤΟΡΙΑ ΤΟΥ ΚΑΘΗΓΗΤΗ
Ο Λεφτέρ!
- Γεια, Λεφτέρ! - Καλώς ήρθατε.
Θα μας δώσεις αυτόγραφα;
Γεια σας, κυρίες μου. Φυσικά.
- Ευχαριστούμε πολύ. - Είναι κούκλος.
- Ευχαριστώ. - Ορίστε.
Ποιας ήταν το στιλό;
- Καλή σας μέρα. - Ευχαριστώ πολύ.
Ευχαριστώ.
- Καλώς ήρθατε, κύριε. - Γεια.
- Λεφτέρ, γεια! - Γεια σου, Λεφτέρ!
Γιατί ήρθαμε εδώ; Έχω πολλή δουλειά.
Ας βρισκόμασταν αφού τελείωνες.
Ήθελα να γνωρίσουν τον κολλητό μου. Τόσο κακό είναι;
Μετά τη συνέντευξη, θα σε πάω κάπου φανταστικά.
- Ας το κάνουμε. - Ναι.
Πρέπει να μιλήσουμε, άλλωστε.
- Για ποιο πράγμα; - Για αυτό που μου κρύβεις.
- Γεια, Λεφτέρ. - Γεια, Χαλίτ.
Καλώς ήρθατε.
Ευχαριστώ. Το φιλαράκι μου ο Χασάν.
- Γεια. Χαλίτ Κιβάντς. - Χάρηκα.
Εντάξει, Λεφτέρ. Είμαστε έτοιμοι.
Ζω για το ποδόσφαιρο.
Κοιμόμουν με μια μπάλα όταν ήμουν παιδί.
Η μάνα μου έλεγε συνέχεια "Είσαι το πιο άτακτο παιδί στον κόσμο!"
Κι ο μπαμπάς έλεγε ότι οι άνδρες δεν κυνηγάνε μια μπάλα.
Δεν ήθελε να παίζω ποδόσφαιρο.
ΠΡΙΓΚΗΠΟΣ 1933
Είπε ότι λύνεις όλα τα προβλήματα, αλλά όχι με τον τρόπο της.
Άλλος θα πίστευε ότι αντιγράφεις.
Όταν ήμουν παιδί, ο μπαμπάς είπε ότι θα γίνω ψαράς.
Ξέρεις, τα παλιά τα χρόνια.
Δεν υπήρχαν σχολεία, επιλογές. Ήταν ο μόνος δρόμος.
Εσύ έχεις επιλογές. Βρήκα τον δρόμο σου.
Σε εσένα έδωσε αυτό το δώρο ο Θεός.
Πρέπει να μελετάς πολύ.
Όσο μιλούσα με τη δασκάλα σου, σε φανταζόμουν μηχανικό.
Υποσχέσου μου κάτι.
Θα κάνεις τον καημένο τον Χρίστο να χαμογελάσει, έτσι;
Ήθελες να είναι ελεύθερος.
Μόνος σου τα έκανες μαντάρα, Χρίστο.
Εντάξει, μουλάρι. Άκου τι θα κάνουμε.
Θα παίζεις λίγο τα σαββατοκύριακα.
- Εντάξει; Σου φτάνει; - Εντάξει.
Δεν άκουσα τον πατέρα μου, φυσικά.
Συνέχισα να κυνηγώ την μπάλα.
Φτιάχναμε μπάλες από κάλτσες, κι ας ξέραμε ότι θα φάμε ξύλο.
Μόλις έφτιαχνα μια μπάλα με κουρέλια, γινόμουν τόσο χαρούμενος.
Όταν ήμουν μικρός, η δερμάτινη μπάλα ήταν ένα άπιαστο όνειρο.
Επειδή ήμασταν φτωχοί.
Το καλό δέρμα είναι ακριβό, φυσικά.
ΠΡΙΓΚΗΠΟΣ 1942
- Πού είναι ο Λεφτέρ; - Πάμε!
Εμίν, πες μου τα συστατικά ενός γκολ.
- Πού να ξέρω; - Απαντήστε κι εσείς.
Μείνατε όλοι μετεξεταστέοι.
- Πρώτο συστατικό, δύναμη! - Τι...
Δεύτερο, δεξιοτεχνία.
Τρίτο, αυτοπεποίθηση.
Και το τελευταίο,
όταν δεν το περιμένει ο τερματοφύλακας,
ένα ξαφνικό σουτ!
- Φίλε! - Είμαστε στην παραλία.
- Γιατί δεν παίζουμε; - Άσε το.
Οι βασικοί παίκτες!
Τουφάν, Ισάκ, Δημήτρης,
Αγκόπ, Κούτσο, Αλί,
Εμίν, Χασάν.
Κι ο Λεφτέρ!
Μη φωνάζεις, Ιχσάν.
Σκασμός! Με φώναξε ο Λεφτέρ.
Είμαι ο διαιτητής. Είμαι ο πρωθυπουργός!
Δείτε αυτό. Χασάν!
Πιάσε!
Όχι για τερματοφύλακας, ούτε για δοκάρι δεν κάνεις!
- Ας κολυμπήσουμε. - Πάμε.
- Χασάν, πάρε την μπάλα! - Πάμε!
Ελάτε, παιδιά.
Λεφτέρ! Πάλι εσύ έβαλες όλα τα γκολ χθες.
Ή σήμερα;
- Ο Λεφτέρ ορμάει! Και σκοράρει! - Έλα εδώ!
Είσαι η πιο όμορφη κοπέλα εδώ.
Σ' το έχω πει;
- Λεφτέρ! - Έρχομαι!
Έπρεπε να έρθεις για ψάρεμα σήμερα. Έγινε κάτι;
Ένα αγόρι δίνει μια υπόσχεση, ένας άνδρας την κρατά.
Ο κύριος πάει στην παραλία τα Σάββατα.
- Απόψε πληρώνει το Γέλκεν. - Έτσι είπαν και τις προάλλες.
Ο Κώστας δεν τους έδωσε ψάρια, κι άλλαξαν γνώμη.
Πάντα τρώμε ό,τι δεν τρώνε οι άλλοι.
Πες το ξανά, Ευθυμία,
για να το ακούσουν όλοι.
Ο Λευτέρης δεν σε άκουσε. Ξέρεις πόσο κοστίζει
το φαγητό που δεν καταδέχεσαι
σε καιρό πολέμου;
Πρόσεχε τι λες. Ο κόσμος πεθαίνει της πείνας.
Δεν το εννοούσα.
Κάποτε όλοι θα δουν πόσο αξίζει αυτό.
Θα δείτε ότι έχω δίκιο.
Δεν θες να γίνεις ψαράς;
Ας διάβαζες, τότε.
ΤΕΛΟΣ ΤΟ ΠΡΩΤΑΘΛΗΜΑ
ΠΡΩΤΑΘΛΗΤΡΙΑ Η ΦΕΝΕΡΜΠΑΧΤΣΕ
Ανησυχείς για τον πατέρα σου, σωστά;
Είναι πεισματάρης.
Όπως κι εσύ.
Να τον βοηθήσεις τη Δευτέρα
για να επανορθώσεις. Σίγουρα θα σε συγχωρέσει.
Θα πας στο Ταξίμ πάλι αύριο;
- Έχω λεφτά. Τι κάνεις; - Πάρε τα. Θα τα χρειαστείς.
Μη χάσεις χρόνο. Να γυρίσεις με το φέρι.
Έχεις πρωινό ξύπνημα.
Ένα πράγμα δεν πρέπει να ξεχνάμε ποτέ
όσο ζούμε στη σκιά του πολέμου.
Ο πατέρας είναι η κεφαλή του σπιτιού. Τα παιδιά ακούν τον πατέρα.
Ο πατέρας αγαπάει και προστατεύει την οικογένεια.
Και η οικογένεια αγαπά και σέβεται τον πατέρα.
Σταυρινή.
Πρέπει να σου πω κάτι πολύ σημαντικό απόψε.
Τι είναι;
Κάτι τόσο όμορφο όσο κι εσύ.
- Ευχαριστώ. - Σταυρινή!
- Θα γίνει πάρτι στο σπίτι της μαντάμ Σόφι; - Ναι.
Θα πας κι εσύ;
Αλλά δεν τελείωσες ούτε το δημοτικό.
Πώς αρχίσαμε να μιλάμε για αυτό;
Πάνο!
- Τι κάνεις; - Τι σε νοιάζει;
- Θέλω να σου ζητήσω κάτι. - Ναι;
Η Μπέγιογλουσπορ ψάχνει παίκτη, σωστά;
Μπορείς να μιλήσεις στον Γκουντούζ;
Εσένα θα πάρουμε, νησιώτη;
Σιγά μη μεσολαβήσει για εσένα ο μεγάλος Γκουντούζ.
Θα παραμείνεις το παιδί για τις μπάλες στο στάδιο Ταξίμ, εντάξει;
- Νησιώτη. - Τι;
Δεν σε θέλει. Σταμάτα να επιμένεις.
Υπάρχουν κι άλλες ομάδες για εσένα.
Αλλά αν θες ακόμα να πας,
πάρε τα νέα μου παπούτσια για να δουν έναν αληθινό παίκτη.
Ξέχνα τον αδερφό σου.
Μην αργήσεις απόψε.
- Μην τολμήσεις να αργήσεις. - Θα τα πούμε απόψε.
ΣΤΑΔΙΟ ΤΑΞΙΜ
Κύριε Ζίγια!
Δεν έχει φιλικό;
Πάρε μια ανάσα πρώτα.
- Μη μου πεις ότι ακυρώθηκε. - Όχι.
Είναι μέσα και ετοιμάζονται, γιε μου.
Είναι εδώ κι ο μαέστρος Χάκι;
Βγήκαν.
- Πάμε, παιδιά! - Πάμε!
Μη βάλεις το μπλε.
Αυτό σου πάει πιο πολύ.
Αυτά δεν είναι της μόδας. Σου έχω πει να τα πετάξεις.
Κανένα από αυτά δεν είναι ωραίο, Αϊτέν.
Θέλω απόψε να είμαι κούκλα για τον Λεφτέρ.
Μη σας περάσει. Να μαρκάρετε τον παίκτη σας.
- Εδώ είμαι. - Τώρα! Σούταρε!
Πιο ήρεμα, φίλε! Φάουλ.
Σακίρ! Ύπουλο φίδι!
Φίδι; Παρεκτρέπεσαι.
Και λοιπόν;
- Μίλα καλύτερα. - Εσύ μίλα καλύτερα!
Πρόσεχε, αλλιώς θα σε κανονίσω!
Σταματήστε, παιδιά!
Τι πάθατε; Τι συμβαίνει;
Σακίρ, βγες έξω.
- Αρχηγέ, σε παρακαλώ... - Σου είπα να βγεις!
Αλλά...
Είναι δίκαιο να βγει κι αυτός.
Δεν θα παίξουμε έτσι.
- Παιδιά! - Ηρεμήστε.
Ηρεμήστε.
Ακούστε με.
Θα σας διώξω όλους,
θα φέρω περαστικούς από τον δρόμο, και θα παίξω με εκείνους.
Νεαρέ, έλα εδώ.
Σε εσένα μιλάω.
- Σε εμένα; - Ναι.
Θες να μείνεις παιδί για τις μπάλες; Έλα.
Παίζω ήδη σε ομάδα.
Τέλεια. Έλα εδώ.
- Εγώ; - Είπα έλα, μικρέ!
Σακίρ, δώσε του τη φανέλα σου.
- Θα παίξεις. - Αρχηγέ...
Σακίρ, φτάνει! Δώσε του την!
- Λυπάμαι, Σακίρ. - Δεν θα παίξει.
Εσύ! Δώσε τη φανέλα σου στον Σακίρ. Είσαι στην άλλη ομάδα τώρα.
Φοράνε μεγάλα παπούτσια, δεν θα σου κάνουν.
Αλλά δεν έχουμε άλλα.
Έχω συνηθίσει. Δεν πειράζει, κύριε.
- Μπορείς να παίξεις με αυτά; - Ναι.
Ετοιμάσου τότε, μεγάλε.
Στις θέσεις σας. Συνεχίζουμε! Παίξτε δίκαια!
Αυτό ήταν. Δεν θα πάω απόψε.
Δώσε το μου αυτό.
Ως αληθινό είδωλο της μόδας,
ζω για τέτοιες στιγμές, καλή μου.
Άραγε τι θέλει να σου πει ο Λεφτέρ;
Θα ετοιμάζει τον λόγο του τώρα.
Αν έχεις εσύ τόσο άγχος, φαντάσου εκείνος.
- Πάσα! - Εδώ!
Γκολ!
Παιδιά. Πού είναι εκείνο το αγόρι;
Είχε ήδη φύγει όταν μπήκαμε μέσα.
- Κύριε Ονίκ, να σας πω λίγο; - Ναι, Ζίγια;
Τον Λεφτέρ ψάχνετε.
Ντράπηκε που σκόραρε μπροστά στον Χάκι. Το έβαλε στα πόδια.
Θα πάρω τη φανέλα, Ζίγια.
Καλό απόγευμα.
Και σε εσένα.
- Η Σταυρινή; - Πού ήσουν;
- Αδερφέ... - Βγάλε το.
- Σταμάτα. - Τώρα.
- Πάνο! - Τι έκανε;
Να μην αγγίξει τα ρούχα μου ξανά. Τα έκρυψε.
- Πού ήσουν; - Όχι τώρα.
Αδερφέ!
- Βλάκα. - Ας σταματήσουμε.
Ταράχτηκε πολύ.
Σελίμ. Είστε πολύ κομψοί.
Εσείς έχετε τα χάλια σας. Δημήτρη, κοίτα τον.
Κάτι μυρίζει εδώ.
Μυρίζει σαν...
Σαν ψάρι.
Μυρίζει σαν ψωνισμένο παιδί από ιδιωτικό σχολείο.
Εσείς οι δύο μυρίζετε έτσι; Λογικά ναι.
Βλακείες. Αυτό πιστεύεις, Ιρανέ;
Δημήτρη.
Ξέρεις κάτι;
Η ακριβή κολόνια σου και η ψαρίλα μου ταιριάζουν τέλεια.
Έλα εδώ να λογαριαστούμε.
Είσαι κούκλα.
Κι εσύ είσαι πολύ όμορφος.
Η γαλήνη που νιώθω είναι απερίγραπτη.
Ήθελες να μου πεις κάτι, σωστά;
Θα με βρεις πίσω σε λίγο;
Δεν το υπόσχομαι.
Δεν μου το λες τώρα;
Λες;
Αν σου ζητήσω κάποτε να μπεις στη ζωή μου,
θα το κάνεις;
Αυτό ήθελα να πω.
Αν θες, φυσικά.
Ευχαριστώ για τον χορό.
Δεν απάντησες.
Αϊτέν!
Σταυρινή, τι έγινε; Πώς είσαι έτσι;
Σου είπε κάτι κακό ο Λεφτέρ; Θα τον κάνω με τα κρεμμυδάκια.
Όχι. Άκου, Αϊτέν...
Μου είπε...
"Αν ζητήσω κάποτε να μπεις στη ζωή μου, θα το κάνεις;"
Δεν ξέρω τι ακριβώς εννοεί.
- Τι εννοεί; - Πρακτικά, σου έκανε πρόταση γάμου.
Λεφτέρ.
Σκέφτηκα την πρότασή σου.
Λοιπόν...
- Βασικά... - Δεν θέλεις. Κατάλαβα.
Λεφτέρ.
Όχι μόνο θα μπω στη ζωή σου, αλλά θα μείνω σε αυτήν για πάντα.
Πες το ξανά αυτό.
Θα μπω και θα μείνω στη ζωή σου για πάντα.
Μπορείς να μπεις όποτε θες, αρκεί να μπεις.
Αλλά...
Να κάνουμε κάτι για την ψαρίλα μετά τον γάμο.
Αϊτέν! Λεφτέρ!
Ο Χάκι είναι εδώ! Σε ζητάει!
Ναι, κι εμένα με ζητάει ο πρωθυπουργός.
Έλα τώρα, Ιχσάν.
Ιχσάν;
Λεφτέρ! Ο μαέστρος Χάκι είναι εδώ, ψάχνει τον Λεφτέρ!
Ρώτησε πού μένεις, αλλά δεν του έδωσα τη διεύθυνση.
Μα τι λες;
Λέω ότι σε ψάχνει ο Χάκι!
Ο μαέστρος Χάκι ψάχνει τον Λεφτέρ!
Λεφτέρ.
Θα σε δηλώσουμε ως ενήλικα. Εύκολο.
Αρκεί να παίξεις για εμάς.
Είσαι φοβερός.
Τους ντρίμπλαρες τόσο ωραία. Σωστά;
Τα πόδια σου είναι θεόσταλτο δώρο.
Έλα, κάθισε.
Μάθαμε ότι ο αδερφός σου παίζει στην Μπέγιογλουσπορ.
Είναι σκληρός παίκτης.
Ναι, είναι ο μεγάλος μου αδερφός.
Θα θυμώσει που θα έρθεις σε αρμένικη ομάδα;
Δύσκολα παίζει ένας Ρωμιός σε αρμένικη ομάδα.
Η οικογένειά μου δεν κάνει διακρίσεις.
Θέλω να πω, εμείς...
- Πάρε. Γέμισε τις τσέπες σου. - Μα φυσικά...
Είναι δυσεύρετα.
Θα σας απαντήσω όταν ρωτήσω τον πατέρα μου.
Γέμισε τις τσέπες σου. Πάρε μερικά.
- Φυσικά. - Ορίστε.
Πάρε την ευχή του.
Αλλά θα κάνεις αρκετό καιρό να γυρίσεις στο νησί.
Δεν πρέπει να αποσπάσαι.
Εντάξει, φτάνει. Μην τρομάζεις το παιδί.
Γιε μου, μην τους ακούς.
Ναι, θα λείψεις από το σπίτι για λίγο.
Αλλά θα αποκτήσεις ένα καλύτερο μέλλον.
Σωστά; Δες το έτσι.
Θα τραβήξεις το ενδιαφέρον των τριών μεγάλων.
Κι ο Χάκι; Γιατί νομίζεις ότι ο Χάκι επισκέφτηκε το νησί;
Αποφάσισες, λοιπόν;
Άρα, θα μείνω μόνη μου.
Μόνη σου;
Θα μας χωρίζει ένα ταξίδι με το φέρι.
Και τι σημασία έχει; Αφού η καρδιά μου θα μείνει εδώ.
Μην κάνεις έτσι. Σε παρακαλώ.
Δεν θα σταθώ ποτέ εμπόδιο στα όνειρά σου.
Πώς θα πείσω τον πατέρα, άραγε;
Θα παίρνω και μισθό.
Είπαν ότι είμαι πολύ ταλαντούχος.
Θέλω να πάω, αν μου το επιτρέπεις.
Πάντα ήσουν πεισματάρης. Δεν άλλαξες ποτέ.
Ούτε εγώ άλλαξα.
Λοιπόν, αν...
Αν πάω, δεν θα μπορώ να σε βοηθάω.
Δεν ήσουν πάντα εδώ.
Δεν χρειάζομαι κανέναν. Ούτε τα λεφτά σου.
Ο Λεφτέρ είπε αντίο σε όλους εκτός από τον καλύτερό του φίλο.
- Κύριε Χασάν; - Ναι;
Μπείτε στη συζήτηση.
Θέλω να ακούσω τι έχετε να πείτε.
Όχι, δεν μπορώ.
Μπείτε στη συζήτηση, κύριε Χασάν. Καθίστε μαζί μας, σας παρακαλώ.
Χαλίτ, ο κολλητός μου δεν έχει δει ούτε ένα παιχνίδι μου.
Σημείωσέ το αυτό.
Φαντάζομαι ότι αυτό προκάλεσε ένταση μεταξύ σας.
Θα το θέσω έτσι, κύριε Χαλίτ.
Ξέρετε ότι οι αντίθετοι χαρακτήρες αλληλοσυμπληρώνονται;
Αυτό έγινε με εμένα και τον Λεφτέρ.
Αν και το πείσμα του με τρόμαξε πολλές φορές.
Ακόμα με τρομάζει.
Και επιτέλους, ζούσα το όνειρό μου.
Αλλά από τον πάγκο.
Μην τρέχετε! Πιο αργά!
- Αυτό ήταν φάουλ! - Φάουλ! Ήταν φάουλ, διαιτητή!
Βάλε μέσα τον Λεφτέρ!
- Κάτσε κάτω! - Κύριε Ασίμ!
- Κύριε Ασίμ... - Διαιτητή!
Άκου. Μην κρατάς πολύ την μπάλα.
Να δίνεις πάσες. Να δημιουργείς ευκαιρίες για γκολ.
Μη φοβάσαι. Μπες μέσα. Όρμα στην μπάλα.
Μη με απογοητεύσεις.
Θα τον αναλάβω εγώ τον Ασίμ.
Πάμε. Εμπρός, μικρέ.
Να έχεις θάρρος. Πάμε.
Τέλος πρώτου ημιχρόνου!
Εμπρός!
Δεν τον βλέπεις;
Έλα τώρα! Διαιτητή!
Ήταν πολύ επικίνδυνο μαρκάρισμα.
Ήταν σίγουρα φάουλ!
Στην άκρη, ποντίκι!
Τι είναι, διαιτητή;
Έλα, Λεφτέρ. Δείξε θάρρος. Όρμα.
Γκολ!
Το είδατε;
Μέγας είσαι, Κύριε!
Μπράβο, Ονίκ. Μπράβο.
Βρήκες φλέβα χρυσού ξανά.
Λεφτέρ! Μπράβο, μικρέ!
Δύο ολόκληροι μήνες.
ΔΥΟ ΜΗΝΕΣ ΜΕΤΑ
Επιτέλους, είχα λεφτά.
Χαιρόμουν που μπορούσα να κάνω κάτι για την οικογένειά μου.
Δεν είναι όμορφα;
Είναι όλα υπέροχα.
Είναι τέλεια.
Άντε, άνοιξε το δώρο σου.
- Σου αρέσει; - Το λατρεύω.
- Να το φοράς συχνά. - Ευχαριστώ.
- Το πουκάμισο δεν άρεσε στον μπαμπά. - Κάνεις λάθος.
Πάω να δω τι κάνει.
ΟΙ ΡΩΣΟΙ ΚΑΤΕΛΑΒΑΝ ΓΕΡΜΑΝΙΚΗ ΒΑΣΗ
Μπαμπά.
Να ξέρεις ότι η καταστροφή που λέγεται πόλεμος θα σε βρει
όπου κι αν είσαι.
Ενώ όλη η χώρα βίωσε τις συνέπειες του Β' Παγκοσμίου Πολέμου,
οι προμήθειες του στρατού και του λαού προστατεύονται.
Με στόχο την προστασία των πολιτών κι όσων έχουν σταθερό εισόδημα,
ο νόμος περί φόρου περιουσίας που ορίζει
εφάπαξ φόρο στα κέρδη των ιδιοκτητών περιουσίας
και των εισοδηματιών,
έγινε ομόφωνα δεκτός από τη Μεγάλη Εθνοσυνέλευση της Τουρκίας.
Οι λίστες φόρου αναρτώνται στην Πόλη και σε άλλες επαρχίες...
Δημήτρη!
Λευτέρη.
Με απόφαση της επιτροπής,
όσοι είναι στη λίστα πρέπει να πληρώσουν τους φόρους τους...
Φίλε μου.
Λεφτέρ!
Έκανα μέρες να κοιμηθώ. Με βασάνιζε η συνείδησή μου.
Έπρεπε κάτι να κάνω.
Εύχομαι ολόψυχα
να δεχτείς το δαχτυλίδι των αρραβώνων μας.
Κάτι έπαθε. Το ξέρω. Τα διαισθάνομαι αυτά.
Ιχσάν!
Ο Λεφτέρ;
- Ο Λεφτέρ κατατάχθηκε στον στρατό! - Ιχσάν!
Κατατάχθηκε!
Ανάπαυση! Προσοχή! Ιχσάν, προσοχή!
Ευθυμία! Πάνο!
- Σταυρινή! - Το έκρυψε για να μην ταραχτείτε.
Είπε να μην το πω. Ήθελα να έρθω νωρίτερα.
Λοιπόν...
Ο Λεφτέρ χτύπησε στο κεφάλι όταν ήταν μικρός.
Γι' αυτό φέρεται έτσι τώρα.
Αλλιώς γιατί να φύγει χωρίς να μου το πει, σωστά;
Ξέρω ότι άλλος είναι ο λόγος.
Ένιωθε άσχημα για όσους έφυγαν.
Το σκάει όταν στεναχωριέται.
Και φυσικά, βάζει τη χώρα του πάνω απ' όλα.
Αργυρώ;
Χρίστο! Ο Λεφτέρ το έσκασε για να καταταχθεί.
Μπράβο του.
Να υπηρετήσει τη χώρα του αντί να κυνηγά μια μπάλα.
- Ευθυμία! - Ηρέμησε, μαμά.
Ο διοικητής μου έτυχε να είναι ποδοσφαιρόφιλος.
Φτιάξαμε μια ομάδα,
και κερδίσαμε κάθε στρατιωτικό και τοπικό τουρνουά στο Ντιγιάρμπακιρ
για τέσσερα χρόνια σερί.
Αυτός είναι ο λόγος που το Ντιγιάρμπακιρ θα θυμάται εμένα,
κι εγώ το Ντιγιάρμπακιρ.
Υπήρξε καχυποψία απέναντί του στη μεραρχία
επειδή κατατάχθηκε ενώ είχε την ευκαιρία να βγάλει πολλά λεφτά.
Και τον πλήγωναν επειδή ήταν Ρωμιός.
Χασάν, ό,τι κι αν έγινε,
ας μείνει μεταξύ μας, εντάξει;
Οι περιπέτειές μου με οδήγησαν στη μεγάλη μου αγάπη.
Τα κατορθώματά μου εκεί έγιναν γνωστά, και τράβηξαν την προσοχή της Φενέρ.
Όταν γύρισα, με φώναξαν για δοκιμή.
Δεν θα ξεχάσω ποτέ εκείνο το πρωί.
Απλά θα με δοκιμάσουν.
Δεν συμφωνήσαμε.
Όχι, σίγουρα θα τα καταφέρεις.
Ανησυχώ για τον μπαμπά. Πρέπει να τα κάνει όλα μόνος πια.
Μακάρι να πάνε όλα καλά.
Ο γιατρός είπε να ξεκουραστείς.
ΚΥΠΕΛΟ ΧΑΡΙΝΓΚΤΟΝ ΦΕΝΕΡ 2 - ΜΙΚΤΗ ΦΡΟΥΡΩΝ 1
ΑΘΛΗΤΙΚΟΣ ΣΥΛΛΟΓΟΣ ΦΕΝΕΡΜΠΑΧΤΣΕ 1907
Άντε.
Εμπρός.
Πέρασέ τον.
Φέρε το νέο αγόρι.
Να παίξει επιθετικός.
Ναι, κύριε.
Λεφτέρ.
Δεξιά, απέναντι από τον Καμίλ.
Ο κόουτς λέει να μην κάνεις τον ήρωα. Δείξε τι αξίζεις.
Πάμε!
Δώσε τα όλα!
Εμπρός!
Πέρασέ τον.
Εμπρός.
Έλα, μικρέ.
Ήρεμα, Καμίλ!
Αυτό είναι!
Ήταν τέλειο.
Φέρε τον στο γραφείο μου.
Καλώς ήρθες, Λεφτέρ.
Ευχαριστώ, κύριε.
Κάτσε.
Θα μπω στο ψητό.
Μίλησα με τον κόουτς Μόλναρ.
Σε θέλουμε στη Φενέρμπαχτσε.
Έμαθα ότι σε θέλει και η Μπεσίκτας.
Το σκέφτεσαι;
Δεν θα πήγαινα ποτέ στην ομάδα του μαέστρου Χάκι.
Γιατί;
Δεν θα ήξερα τι να κάνω δίπλα του.
Είμαι ασήμαντος μπροστά του.
Προτιμώ να παίξω εδώ.
Επειδή...
Ονειρευόμουν να παίξω στη Φενέρ.
Σε αυτήν την περίπτωση, πες μου τους όρους σου. Ποιοι είναι;
Δεν θέλω τίποτα.
Απλώς...
Είπαν ότι η θεραπεία του μπαμπά μου θα κοστίσει 200 λίρες.
Δεν έχω τόσα λεφτά.
Γιε μου.
Μιλώντας εκ μέρους μου και εκ μέρους της Φενέρμπαχτσε,
θα πληρώσουμε τη θεραπεία του. Ηρέμησε.
Πες μου μόνο την απόφασή σου.
Θα ξεπληρώσω το χρέος μου.
Το υπόσχομαι στην τιμή μου.
Πλέον, ζω για τη Φενέρ.
ΣΤΑΔΙΟ ΙΝΟΝΟΥ
Αγαπητοί ακροατές, ακούτε τον Εσρέφ Σεφίκ.
Σήμερα, είμαι στο στάδιο Ινονού που είναι ασφυκτικά γεμάτο.
Οι δύο γίγαντες θα αναμετρηθούν σε λίγο.
Μείνε στην αριστερή πλευρά. Εσύ στο κέντρο. Να μαρκάρεις!
Οι δύο ομάδες,
οι οποίες φοράνε κίτρινα και μπλε, και κίτρινα και κόκκινα,
κατευθύνονται προς τη σέντρα
για την τελετή έναρξης.
Ζήτω η Φενέρμπαχτσε! Ζήτω!
Οι τρεις διαιτητές παίρνουν θέση στη σέντρα για την τελετή.
Οι ομάδες χαιρετούν το κοινό.
Τρεις φορές για το ποδόσφαιρο.
Να είστε καλά!
Οι παίκτες παίρνουν τις θέσεις τους τώρα.
Το νέο απόκτημα της Φενέρ, ο Λεφτέρ Κιουτσουκαντωνιάδης
πήρε θέση βασικού από τον κόουτς Μόλναρ σήμερα.
Οι οπαδοί ανυπομονούν
να δουν τις ικανότητές του.
Η Φενέρ θα κάνει τη σέντρα.
Ο Σελαχατίν δίνει στον Λεφτέρ.
Ο Λεφτέρ κάνει ποδιά. Συνεχίζει.
Πάμε, Λεφτέρ!
Συνέχισε, Λεφτέρ!
Περνάει και δεύτερο αντίπαλο!
Συνεχίζει να ντριμπλάρει. Είναι απίστευτο.
Λεφτέρ...
Ο Λεφτέρ πλησιάζει τη μεγάλη περιοχή.
Προσποιείται.
Περνάει τον τελευταίο αμυντικό!
Σουτάρει!
Και σκοράρει!
Γκολ!
Η Φενέρ προηγείται 1-0.
Γκολ, φίλε!
Γκολ!
Απίστευτο γκολ, αγαπητοί ακροατές!
Δώσε στον Λεφτέρ!
Να γράψει στο τεφτέρι!
Δώσε στον Λεφτέρ...
Οι θεατές τραγουδούν "Δώσε στον Λεφτέρ να γράψει στο τεφτέρι!"
Δώσε στον Λεφτέρ να γράψει στο τεφτέρι!
Η ΦΕΝΕΡ ΜΠΑΙΝΕΙ ΔΥΝΑΤΑ ΣΤΗ ΣΕΖΟΝ ΑΠΙΘΑΝΟΣ Ο ΛΕΦΤΕΡ
Η σέντρα, κεφαλιά από τον Λεφτέρ, και γκολ!
Είναι γκολ.
Είναι ασταμάτητος!
ΑΗΤΤΗΤΗ Η ΦΕΝΕΡ
Το γυριστό σουτ από τον Λεφτέρ.
Η μπάλα στα δίχτυα.
Μια εξαιρετική ενέργεια από τον Λεφτέρ.
Ο κόουτς Μόλναρ τόνισε μετά το παιχνίδι ότι ήταν χαρούμενος...
Ο Λεφτέρ σουτάρει!
Η μπάλα έγλειψε το δοκάρι.
Ο Λεφτέρ κοπανάει το έδαφος.
Η μηχανή των γκολ της Φενέρ.
Λεφτέρ και Χαλίτ οι σκόρερ.
Το σουτ!
Ο Λεφτέρ σκόραρε ξανά!
Η ομάδα σηκώνει τον Λεφτέρ στους ώμους. Έγινε ήρωας.
Η Φενέρ έβαλε επτά γκολ.
Μια ιστορική νίκη για τη Φενέρ που έκανε ρεκόρ στη σεζόν.
Ο Λεφτέρ προσποιείται, σουτάρει και σκοράρει! Είναι γκολ.
Λεφτέρ!
Έξοχη προσπάθεια!
Γκολ από τον Λεφτέρ!
Πρωταθλήτρια η Φενέρ.
Η Φενέρ κατέκτησε το όγδοό της πρωτάθλημα.
Ζήτω η Φενέρμπαχτσε! Ζήτω!
Η ΦΕΝΕΡ ΠΡΩΤΑΘΛΗΤΡΙΑ! ΕΙΝΑΙ ΤΟ ΟΓΔΟΟ ΠΡΩΤΑΘΛΗΜΑ ΤΩΝ ΚΙΤΡΙΝΟΜΠΛΕ
Δεν μπορεί να μιλήσει τώρα.
"Ίσως κάποτε".
Αυτό ακριβώς είπαν οι γιατροί. Ίσως κάποτε.
- Μαμά, πώς είναι; - Ίσως δεν βγάλει τη νύχτα.
Μπαμπά.
Τα έμαθες; Με αγαπούν στη Φενέρμπαχτσε.
Όλη η ομάδα.
"Είσαι τόσο τελειομανής, Λεφτέρ",
είπε ο κόουτς.
Κι απάντησα "Έμοιασα στον πατέρα μου".
Σου έχω σπουδαία νέα.
Ο γιος σου, ο Λεφτέρ,
κλήθηκε στην εθνική ομάδα.
Θυμάσαι που μου είπες
ότι δεν με χρειάζεσαι;
Εγώ σε χρειάζομαι, μπαμπά.
Καλέ μου πατέρα.
Σ' αγαπώ πολύ, μπαμπά.
Σε αγαπώ όσο τίποτα άλλο.
Γίνε καλά, εντάξει;
Φυσικά ξέρω πόσο πεισματάρης είσαι.
Κάνε ό,τι θες, αλλά...
θέλω πολύ να γίνεις καλά.
Για να με μαλώσεις ξανά, σωστά;
"Οι άνδρες δεν κυνηγάνε μια μπάλα".
Τι λες, μπαμπά;
Μεγάλε Χρίστο.
Πέθανε εκείνο το πρωί.
Τότε μεγάλωσε ο Λεφτέρ.
Έπαψε να είναι παιδί.
Σταυρινή.
Πολλά δεν έβαλες για τρεις μέρες;
Ο άνδρας μου πρέπει να είναι στην τρίχα όταν συναντά την αγάπη του.
Ποια εννοείς;
Την μπάλα.
Το ποδόσφαιρο έρχεται πρώτο.
Έχω συμφωνήσει να έρχομαι δεύτερη.
Αναρωτιέμαι αν κάνω λάθος.
Μήπως κακώς σε βοηθώ να γίνεις όμορφος;
Γιατί είναι κακό να είμαι όμορφος;
Πες μου.
Τι θα γίνει, αν είμαι όμορφος;
Θα σε κοιτάνε όλες.
Μη σε νοιάζει καμία.
Είσαι η πρώτη μου αγάπη.
Και θα είσαι η τελευταία μου.
Λεφτέρ!
Αγαπητοί ακροατές,
η εθνική μας ομάδα θα πετάξει στην Αθήνα για να παίξει φιλικό με την Ελλάδα.
Το καυτό θέμα συζήτησης εκεί πριν από το παιχνίδι ήταν
ότι ο Λεφτέρ Κιουτσουκαντωνιάδης
θα αγωνιστεί για πρώτη φορά εναντίον της Ελλάδας.
- Το πλοίο ήρθε για τον Λεφτέρ! - Άσε με.
Το μεγάλο πλοίο ήρθε για τον Λεφτέρ!
- Μαμά, δεν έπρεπε. Τι είναι όλα αυτά; - Σαν τη μαγειρική μου δεν έχει.
Έβαλα πολλές μελάσες για να τρέχεις πιο γρήγορα.
Είμαστε περήφανοι για εσένα.
Να προσέχεις πολύ, εντάξει;
ΑΘΗΝΑ
Λεφτέρ, μια ερώτηση. Πιστεύεις ότι θα κερδίσουμε το ματς;
Λεφτέρ!
Θα νικήσουμε 3-1.
Σκόρερ οι Φίκρετ, Σουκρού κι εγώ.
Λεφτέρ, λίγες...
Ο αγώνας Ελλάδα-Τουρκία αρχίζει σε λίγο.
Όλη η χώρα περιμένει με ανυπομονησία τη σέντρα.
Η εθνική μας μπαίνει στο γήπεδο,
αγαπητοί ακροατές.
Έντονες αποδοκιμασίες.
Δυστυχώς, εκτοξεύονται αντικείμενα.
Δεν είναι ωραίες εικόνες αυτές.
Ο κόσμος δεν αποδοκιμάζει την εθνική μας, αλλά τον Λεφτέρ.
Αυτό δεν είναι ποδόσφαιρο. Δεν μπορεί να είναι.
Το σφύριγμα της έναρξης ακούστηκε. Οι φωνές δεν σταματάνε στιγμή.
Οι θεατές αποδοκιμάζουν συνεχώς
την ομάδα μας και ιδίως τον Λεφτέρ.
Η μπάλα στον Λεφτέρ. Ξεφεύγει από τον αντίπαλό του.
Μπαλιά στον Αχμέτ. Αυτός ντριμπλάρει.
Υπέροχη σέντρα! Ο Φίκρετ κοντρολάρει.
Σουτάρει και σκοράρει, αγαπητοί θεατές!
Η Τουρκιά προηγείται 1-0.
Ο Φίκρετ πασάρει.
Ο Λεφτέρ έχει την μπάλα. Προσποιείται.
Τρέχει προς τον αντίπαλο.
Προσποιείται ξανά, αλλά του κάνουν φάουλ. Είναι φάουλ!
Ο διαιτητής λέει να συνεχίσουν. Ο Λεφτέρ σηκώθηκε.
Έχουμε ξανά κατοχή.
Εδώ είμαι!
Ο Λεφτέρ ζητά την μπάλα. Ισφέντιγιαρ.
Κάνει μια μακρινή μπαλιά.
Ο Λεφτέρ σουτάρει!
Η μπάλα στα δίχτυα!
Λεφτέρ Κιουτσουκαντωνιάδης!
Το πρώτο του γκολ με τη φανέλα με τη λευκή ημισέληνο και το αστέρι
είναι εναντίον της Ελλάδας.
Στην Αθήνα, η μία πλευρά επευφημεί,
και η άλλη αποδοκιμάζει έντονα.
Η εθνική Τουρκίας νίκησε 3-1
με γκολ των Φίκρετ, Λεφτέρ και Σουκρού.
ΑΣΕΒΕΙΑ ΠΡΟΣ ΤΟΝ ΛΕΦΤΕΡ
Η ΤΟΥΡΚΙΑ ΝΙΚΗΣΕ ΤΗΝ ΕΛΛΑΔΑ 3-1
Μαμά, δες τι είπε ο Λεφτέρ.
Τι είπε;
"Χαίρομαι που βοήθησα τη χώρα μου".
Είσαι καλά, Λεφτέρ;
Ναι.
"Το κοράκι δεν ανήκει σε ροδόκηπο,
ούτε το αηδόνι σε σκουπιδοτενεκέ".
Αυτό έλεγε ο μπαμπάς.
Πού είμαι τώρα;
Ελληνόσπορος στη χώρα μου, τουρκόσπορος εδώ.
Τι με κάνει αυτό;
Κοίτα.
Η Αθήνα.
Μοιάζει με την Πόλη.
Μας το έλεγε η μαμά μου.
Δεν την πίστευα. Μου φαίνονταν διαφορετικές.
Τελικά,
είμαστε ίδιοι.
- Αλλά... - Λεφτέρ.
Πού θες να είσαι όταν κλείνεις τα μάτια;
Εκεί ανήκεις.
Αυτό να θυμάσαι.
Εντάξει.
- Καλή όρεξη. - Καλώς ήρθες.
Ο μεγάλος θαυμαστής μου, ο Μανώλης, είναι καλεσμένος μας απόψε.
- Χάρηκα για τη γνωριμία. - Μια διόρθωση.
Ο μεγαλύτερος θαυμαστής του.
Χάρηκα.
Καλώς ήρθες. Χαιρόμαστε που ήρθες.
Είναι χωρατατζής.
- Φαίνεται. - Ναι.
Λοιπόν, τι έλεγα;
Έγινα πολύ γρήγορα ο πιο στενός του φίλος, Χασάν.
Για πολύ καιρό... Σε πειράζει ο ενικός;
- Κοίτα τον Χασάν. - Καθόλου.
Δεν με πειράζει καθόλου.
Είπες ότι έγινες ο πιο στενός του φίλος πολύ γρήγορα.
Θα ήθελα να μάθω όλες τις λεπτομέρειες.
Εμπρός.
Σκοράρει μόνο όταν με κοιτάζει.
Όχι.
Τσάμπα μιλάς.
Ο Χασάν δεν έχει δει κανένα ματς μου. Χάνεις τον χρόνο σου.
Τον άκουσες.
Δεν έχω δει ποτέ αγώνα του.
Άρα, σκοράρει όταν πρέπει να σκοράρει.
Όντως, ναι.
Ο Λεφτέρ μας έχει νέους φίλους. Πρέπει να το αποδεχτούμε.
Μην ανησυχείς. Πάει όπου πας. Είστε κολλητοί, φίλε.
Συμφωνώ απόλυτα με αυτήν τη δήλωση, Πάνο.
Αγαπημένε μου αδερφέ.
Ας κάνουμε μια πρόποση
στον σπουδαίο παίκτη που πάντα τα δίνει όλα,
παρά τα γιουχαρίσματα.
Μόνο ο Θεός είναι σπουδαίος.
Αν μιλάς για τον αγώνα με την Ελλάδα,
έπαιξα με το έθνος μου ενάντια στη φυλή μου, αυτό είναι όλο.
Ντροπιάστηκαν αυτοί που γιούχαραν.
- Σωστά. - Ακριβώς.
Κάποτε ρώτησαν τον Λεφτέρ.
- Αμάν. - Αρχίσαμε.
"Πού στοχεύεις όταν σουτάρεις;"
Και τι είπα;
Είπε "Στο δοκάρι".
Τον ρώτησαν γιατί.
Και απάντησε
"Αν η μπάλα πάει στο δοκάρι, το κοινό θα φωνάξει 'Αχ!'
Αν πάει λίγο πιο ψηλά,
θα φωνάξει 'Πω!'
Κι αν πάει λίγο πιο χαμηλά..."
Θα φωνάξει "Γκολ!";
Στην υγειά μας! Στον Λεφτέρ!
Απολαύστε το.
Στην υγειά μας.
- Μανώλη. - Την ήξερες αυτήν την ιστορία;
Ρώτα τον Μανώλη. Ξέρει καλύτερα από εμένα.
Την ήξερες.
- Την ήξερα; - Φυσικά.
Την ήξερα. Για να το λες εσύ.
Μαμά!
Με ύσσωπο εξάγνισέ με, και θα είμαι καθαρός.
Πλύνε με να γίνω πιο λευκός από χιόνι.
Του Κυρίου είναι η γη,
και το πλήρωμα αυτής...
ο κόσμος και όσοι κατοικούν σε αυτόν.
Αιωνία η μνήμη της. Ο Θεός να αναπαύσει την ψυχή της.
Ακόμα κι αν γίνεις άντρας,
είσαι πάντα το παιδί της μαμάς.
Πήρε μέρες για να φύγει από τον τάφο.
Αλλά η ζωή δεν σταματά όταν σταματάς.
Σε σηκώνει και σε πάει κάπου αλλού.
Κύριε πρόεδρε, βαρεθήκατε να νικάτε.
Δεν υπάρχει άλλη εξήγηση.
Εσύ αντικαθιστάς όσους φεύγουν, όχι εγώ.
Αλλά μιλάμε για τον Λεφτέρ, κύριε.
Θα γίνει ο πρώτος μας παίκτης που θα πάρει μεταγραφή στο εξωτερικό.
Ξέρεις τι σημαίνει αυτό για την ομάδα και τη χώρα μας.
Κύριε πρόεδρε.
Πέρνα, Λεφτέρ. Σε περιμέναμε.
Θα το έχεις μάθει. Σε θέλει η Φιορεντίνα.
Δίνει πολλά λεφτά. Τριάντα πέντε χιλιάδες, για την ακρίβεια.
Ούτε εγώ το περίμενα.
Με είδαν στο Βερολίνο, στο ματς στη Γερμανία.
- Όταν ήσουν άρρωστος; - Ναι.
Δύο χρόνια.
Σχεδόν μια ζωή.
Σου λέω να έρθεις μαζί μου.
Δεν μπορώ να έρθω τώρα.
Λόγω της μαμάς μου.
Έχω να βάλω σε τάξη τα πράγματα.
Δεν θα μείνω μακριά
από εσένα και το νησί.
Θα τους πω αύριο ότι δεν θα πάω. Ας το ξεχάσουμε.
- Όχι, Λεφτέρ. - Ξέχνα το.
Μην τολμήσεις.
Θα συνεχίσεις τις επιτυχίες.
Θα πας εκεί για εμάς.
Σε αγαπώ πάρα πολύ.
Ο καθηγητής του τουρκικού ποδοσφαίρου,
Λεφτέρ Κιουτσουκαντωνιάδης, συνεχίζει να μας κάνει περήφανους
με τις εκπληκτικές επιδόσεις του στη διάσημη ιταλική ομάδα, τη Φιορεντίνα.
Οι Ιταλοί τον αποκαλούν "Μάγο του Ποδοσφαίρου",
κι εκείνος κάνει ό,τι περιμέναμε.
Με τα γκολ και τις μοναδικές κινήσεις του
μπήκε για τα καλά στις καρδιές των οπαδών της Φιορεντίνα.
Είναι καθηλωτικό.
Σκόραρε ένα υπέροχο γκολ στο ματς με την Ίντερ τον περασμένο μήνα.
Ο Λεφτέρ θα σκοράρει!
Θα σκοράρει τώρα!
Ο Χρίστος θα θυμώσει!
Ο Λεφτέρ θα σκοράρει!
Ας δούμε το γκολ του Λεφτέρ στα πλάνα
από εκείνο το ματς.
Η Φιορεντίνα αναπτύσσεται από τα δεξιά,
η μπάλα φτάνει στον Λεφτέρ μέσα στην περιοχή.
Εκείνος περνάει τους πάντες
με τις μοναδικές του ντρίμπλες,
και σκοράρει!
Λεφτέρ!
ΦΛΩΡΕΝΤΙΑ
Η Νις προσέφερε ποσό ρεκόρ για τον Λεφτέρ.
Οι φήμες αληθεύουν.
Θα συμφωνήσουμε για τις λεπτομέρειες του συμβολαίου στο τέλος της σεζόν.
Ο Λεφτέρ θα μείνει μαζί μας μέχρι το τέλος της χρονιάς,
και θα φοράει τη φανέλα της Νις την επόμενη σεζόν.
Τώρα θα μιλήσει ο Λεφτέρ.
Ευχαριστώ.
Γεια σας.
Η Φιορεντίνα θα είναι πάντα
ένας από τους πιο σημαντικούς σταθμούς στην καριέρα μου.
Οι φίλαθλοί της με την αγάπη και το πάθος τους για το ποδόσφαιρο
με βοήθησαν πολύ στις μοναχικές μου μέρες στη Φλωρεντία.
Δεν θα τους ξεχάσω ποτέ.
Ευχαριστώ για όλα.
Ωραίες μέρες, έτσι;
Ξέρεις ήδη τι συνέβη μετά την Ιταλία.
- Εντάξει. Ευχαριστώ που ήρθες. - Φίλε μου.
Λοιπόν; Πώς τα πήγα;
Με επισκίασες, πάντως.
Έκλεψες την παράσταση.
Ο κύριος Χασάν κατευθύνει τη συζήτηση όπου θέλει.
Μήπως ωραιοποίησες όσα έγιναν στην Ιταλία;
Ό,τι κι αν σκέφτεσαι, μην το πεις.
Ή συνέβη στη Γαλλία;
Δεν είσαι ο εαυτός σου από όταν γύρισες. Είναι ξεκάθαρο αυτό.
Μπλα, μπλα, μπλα. Πες αυτό που υπονοείς.
Δεν υπονοώ τίποτα. Σε ρωτάω ευθέως.
Τι μας κρύβεις; Τι μου κρύβεις;
Τίποτα. Φαντάζεσαι πράγματα.
Λεφτέρ, φτάνει.
Καλύτερα να μην ξέρεις μέχρι να είναι απολύτως απαραίτητο.
Άρα, ναι, φτάνει.
Διαφωνώ, καλύτερα να λες την αλήθεια παρά ένα ψέμα.
Άλλωστε, από ποτέ έχουμε μυστικά μεταξύ μας;
Γιατί δεν γίνεσαι ποιητής, Χασάν;
Δειλέ.
Τι είπες;
Σε είπα δειλό.
Είσαι δειλός που δεν το λες ούτε σε εμένα.
Χασάν.
- Χασάν! - Ό,τι κι αν κρύβεις, βρες μια λύση.
Σταμάτα να πληγώνεις τους πάντες.
ΠΡΙΝ ΑΠΟ ΔΥΟ ΧΡΟΝΙΑ
Ο Λεφτέρ!
Ο Λεφτέρ, ο μάγος!
- Γεια. - Σε λατρεύουμε, Λεφτέρ!
Ναι, εγώ είμαι. Γεια σας.
Γεια. Ευχαριστώ.
Τι να σας πω τώρα;
Μια φωτογραφία;
Φωτογραφία; Φυσικά.
- Ευχαριστώ. Καλή σας μέρα. - Θα μας δώσεις αυτόγραφα;
Καλή σας μέρα.
- Ευχαριστώ. - Ευχαριστώ.
Εντάξει.
Φαίνεται ότι θα πρέπει
να δώσετε πολλά αυτόγραφα σήμερα.
Συγχαρητήρια για τις επιτυχίες σας.
Πώς σας λένε;
Μαίρη.
Χαίρομαι που σας γνωρίζω, Μαίρη.
Χαίρομαι και εκπλήσσομαι που γνώρισα
κάποια που μιλάει τη γλώσσα μου.
Ζείτε εδώ στην Ιταλία;
Όχι, δουλεύω για έναν εκδοτικό οίκο στην Πόλη.
Ήρθα εδώ για δουλειές.
Θέλετε να κάτσουμε;
Να σας κεράσω έναν καφέ.
- Παρακαλώ. - Ευχαριστώ.
Εδώ. Επιτρέψτε μου.
Στην υγειά μας.
Μαίρη, μπες μέσα σε παρακαλώ.
Μείνε μέχρι να σταματήσει η βροχή.
Σε παρακαλώ.
Κλείσε την πόρτα.
Μας ακολούθησε.
Πήρα τις φωτογραφίες. Τις ήθελα.
Ποιος;
Ένας βλάκας που ήθελε να διαδώσει ψέματα. Είχε κακό σκοπό.
Περιμένουν να κάνω κάποιο λάθος.
Και φυσικά, φοβήθηκες.
Φοβήθηκα; Εγώ; Ποτέ.
Τι θες να πιεις;
Πρέπει να φύγω.
Κι αν σου ζητούσα
να μείνεις;
Μην το κάνεις.
Σε παρακαλώ.
Θα βγάλεις κι άλλον μυστηριώδη λόγο;
Πρέπει να φύγω.
Πρέπει.
Είμαι παντρεμένος.
Φύγε!
Πάρε δρόμο!
Λεφτέρ!
Ένα αυτόγραφο; Είμαι μεγάλη θαυμάστρια.
Φυσικά.
Ορίστε.
Ευχαριστώ.
- Ευχαριστώ. - Καλή σας μέρα.
Ο Λεφτέρ!
Ό,τι κι αν κρύβεις, βρες μια λύση.
Σταμάτα να πληγώνεις τους πάντες.
Λεφτέρ;
Είσαι καλά;
Είμαι καλά. Μια χαρά.
Λεφτέρ!
Δεν ήξερα ότι καπνίζεις.
Νιώθω ότι δεν με ξέρεις.
- Ποιος είσαι; - Αρκετά.
- Ναι, Λεφτέρ! Αρκετά. - Δεν σου είπα ψέματα.
Πιστεύεις ότι αυτό αρκεί;
- Δεν σημαίνει τίποτα για εσένα; - Όχι! Δεν σημαίνει.
Δεν θέλω να σε ξαναδώ ποτέ.
Το παραμύθι τελείωσε.
Το ποιο; Τι λες;
Δεν ήταν παραμύθι. Αυτό που είχαμε ήταν αληθινό.
Έδειχνες χαρούμενος με τη γυναίκα σου.
Και θέλω να είσαι.
Ποτέ δεν ήθελα κάτι άλλο.
Και δεν θα θελήσω.
Με ακολουθείς;
Το έκανα μόνο μία φορά.
Τη μέρα που γύρισες.
Σε είδα εκεί.
Και λοιπόν;
Μου έδειξες πόσο χαρούμενος ήσουν, Λεφτέρ.
- Θα ανακουφίστηκες. - Δεν είμαι δυστυχισμένος.
Δεν ήμουν.
Ώσπου σε γνώρισα.
- Εγώ φταίω; - Κανείς δεν φταίει στην αγάπη.
Άσε τις βλακείες.
Γιατί με ακολούθησες, τότε;
Δεν θέλω να σε ξαναδώ! Φέρσου σαν παντρεμένος!
Αν δεν φερόμουν σαν παντρεμένος,
θα ήμουν μαζί σου εδώ και πολύ καιρό.
Αλλά άκου κάτι.
Δεν μετάνιωσα στιγμή
για εκείνες τις τρεις μέρες.
Άσε με.
- Λεφτέρ, άσε με. - Σταμάτα.
Λεφτέρ.
Μαίρη.
Καλημέρα,
Λευτέρη μου.
Καλημέρα, Μαίρη μου.
Κοιμόσουν τόσο βαθιά. Δεν άντεχα να σε ξυπνήσω.
Πεθαίνω της πείνας.
Με τρώνε τα δόντια μου.
Μπορώ να έχω μια δαγκωνιά; Απλώς...
ΣΤΑΔΙΟ ΜΙTΑΤΠΑΣΑ
Καλησπέρα από το Στάδιο Μιτάτπασα,
αγαπητοί ακροατές. Ακούτε τον Χαλίτ Κιβάντς.
Είναι το ματς της χρονιάς.
Ο Μετίν από τη μία πλευρά, ο Λεφτέρ από την άλλη.
Μετίν, μου άρεσε πολύ το γκολ σου στο ματς στη Σμύρνη.
Πρέπει να παραδεχτώ ότι ζήλεψα πολύ.
Δεν έχω ξαναδεί τέτοιο γκολ. Είσαι φοβερός.
Επειδή ήσουν εκεί. Σκόραρα επειδή έβλεπε ο Λεφτέρ.
Η ομάδα σου έκανε εξαιρετική κίνηση όταν σε απέκτησε.
Καλώς ήρθες πίσω στην Πόλη.
Ευχαριστώ, Λεφτέρ.
Αυτά θέλουμε να βλέπουμε, αγαπητοί θεατές.
Έλα τώρα.
Μια εικόνα αιώνιας φιλίας ανάμεσα σε αιώνιους αντιπάλους.
Έτσι δεν είναι, Μπασρί;
Άρχισε πάλι ο Μπαρτού!
Σουκρού!
Τέλειωνε, φίλε.
Απήγγειλες όλο το Κοράνι. Τελείωνε.
Τουργκάι, σε ποιο σημείο της εστίας θες να σκοράρω;
Κοίτα τη δουλειά σου.
Αυτή είναι η δουλειά μου. Για αυτό ρώτησα.
- Ας παίξουμε! - Πάμε!
- Ναι! Εμπρός!
Χαιρετούν το πλήθος μαζί
καθώς οι φίλαθλοι ζητωκραυγάζουν.
Οι δύο αρχηγοί, Φίκρετ και Τουργκάι, ανταλλάζουν τα λάβαρα των ομάδων.
Οι παίκτες είναι στις θέσεις τους.
Και ο διαιτητής σφυρίζει την έναρξη.
Εμπρός. Απλωθείτε.
Η Γαλατασαράι επιτίθεται στο τέρμα κοντά στη θάλασσα.
Η μπάλα στον Μετίν.
Μπαίνει στην περιοχή. Ο Σουκρού αποκρούει.
Πώς το έχασε;
Η μπάλα στον Λεφτέρ. Είναι γρήγορος.
Είναι σωστός δεξιοτέχνης.
Ο Λεφτέρ συνεχίζει.
Πλησιάζει την περιοχή από τα αριστερά.
Σουτάρει! Αλλά αστοχεί.
Ο Τουργκάι κάνει το γέμισμα.
Η Γαλατά έχει την μπάλα.
Πάσα στον Μετίν.
Ο Μετίν έχει την μπάλα, ντριμπλάρει,
σουτάρει και σκοράρει. Είναι γκολ.
Είσαι ο βασιλιάς χωρίς στέμμα!
Η Γαλατά προηγείται 1-0.
Η Φενέρ κάνει τη σέντρα. Το ματς αρχίζει ξανά.
Μια πάσα στον Λεφτέρ στα αριστερά.
Σηκώνει την μπάλα,
βρίσκει τον Μπασρί.
Ο Μπασρί... Ωχ!
Ο Μπασρί τραυματίστηκε σοβαρά.
Ήταν σκληρό φάουλ.
Η ιατρική ομάδα μπαίνει στο γήπεδο.
Μπασρί.
- Είσαι καλά. - Είμαι.
Φαίνεται ότι ο Μπασρί θα συνεχίσει.
Μπράβο, Μπασρί!
Η Φενέρ κέρδισε φάουλ κοντά στο τέρμα κοντά στο εργοστάσιο.
Θα το εκτελέσει ο Λεφτέρ. Ο Τουργκάι στήνει το τείχος.
Ο Λεφτέρ κοιτάζει την εστία.
Εκτελεί στην αριστερή γωνία, και γκολ!
- Γκολ! - Είναι γκολ, αγαπητοί ακροατές.
Ο Λεφτέρ σκόραρε.
Μισό λεπτό.
Ο διαιτητής το ακύρωσε. Δεν μετράει.
Το κοινό διαφωνεί έντονα με την απόφαση.
Το φάουλ θα εκτελεστεί ξανά,
καθώς ο διαιτητής δεν είχε σφυρίξει.
Ο Λεφτέρ θα το εκτελέσει ξανά.
Ο Τουργκάι στήνει ξανά το τείχος.
Λεφτέρ.
Κοιτάζει το τέρμα.
Και γκολ! Η μπάλα είναι στα δίχτυα,
αγαπητοί ακροατές.
Λεφτέρ Κιουτσουκαντωνιάδης!
Την έστειλε στη δεξιά γωνία αυτήν τη φορά, και σκόραρε!
Δεν είναι απλός δάσκαλος, είναι καθηγητής!
Κι ο αγώνας λήγει ισόπαλος 1-1
χάρη σε απίθανα γκολ από τον Λεφτέρ και τον Μετίν για την κάθε ομάδα.
- Μαίρη, άσε την πόρτα. - Φύγε, Λεφτέρ. Φύγε!
- Άσε την! - Φύγε, είπα!
Άσε την πόρτα!
Δεν κλαίω. Όχι.
Δεν κλαίω.
Δεν έχεις λόγο να κλαις, Μαίρη.
Δεν κλαίω.
- Μαίρη. - Φύγε, Λεφτέρ!
Κάτσε κάτω να μιλήσουμε.
- Φύγε, ηλίθιε! - Μου ραγίζεις την καρδιά.
Σου ραγίζω την καρδιά;
Δεν ραγίζει έτσι μια καρδιά, αλλά έτσι!
- Ηρέμησε. - Πόσες φορές έχει γίνει, Λεφτέρ;
- Ηρέμησε. - Να ηρεμήσω;
Σηκώθηκες από το τραπέζι, με κοίταξες στα μάτια,
και με άφησες μόνη στο εστιατόριο.
Τι είδους εφιάλτη ζω;
- Μαίρη μου, σε παρακαλώ. - Μαίρη μου;
Μαίρη μου; Μαίρη μου, λέει!
Το ποδόσφαιρο αγαπάς, όχι εμένα!
Και δεν... Δεν μπορείς να αγαπήσεις κανέναν.
Θα καταστρέψεις ό,τι μπορεί να σε βλάψει ως παίκτη.
Γίνεσαι παράλογη.
Τα βλέπω όλα καθαρά τώρα, Λεφτέρ.
Μην πεις τίποτα στη Σταυρινή.
Δεν χρειάζεται να την πληγώσεις άδικα.
Η πεταλούδα πεθαίνει πάλι μετά από τρεις μέρες.
Μαίρη η πεταλούδα.
Σύνελθε!
Έπρεπε.
Έπρεπε να φύγω όταν είδα τους δημοσιογράφους. Τα έχουμε πει.
Τι έχουμε πει, Λεφτέρ;
Έχουμε πει για τις ξαφνικές σου εμφανίσεις;
Ή για το ότι σε εμπιστεύτηκα σαν ηλίθια;
Τι έχουμε πει, κύριε ποδοσφαιριστή;
Δεν ακούς.
Θα αποκαλύψω τη σχέση μας. Κάτσε λίγο.
Σταμάτα επιτέλους.
Απλά σταμάτα.
Είμαι μόνη από τη μέρα που σε γνώρισα.
Δεν θα είμαι δεύτερη, Λεφτέρ.
Ποιος σου το ζήτησε;
Ποιος σου είπε ότι θέλω να συνεχίσω να ζω έτσι;
Δεν μπορούσαμε να εναντιωθούμε στη μοίρα.
Δεν ήμασταν αρκετά δυνατοί. Δεν είσαι μόνη.
Και οι δύο αποτύχαμε.
Αυτή είναι η αλήθεια.
Και πρέπει να κάνεις ό,τι χρειάζεται. Τόσο απλό.
Όχι! Δεν χρειάζεται να κάνω τίποτα.
Δεν θέλω να καταστρέψω τη ζωή κανενός.
- Δεν θέλω να είμαι ένοχη για κάτι τέτοιο. - Δεν θα είσαι.
Και ξέρεις κάτι;
Αγαπάς πολύ τη γυναίκα σου, Λεφτέρ.
Μαίρη.
Σε παρακαλώ.
Άρα,
απλώς φύγε.
Τελείωσε.
Πώς πάει, παιδιά;
Ομέρ, πάρε αυτά, και μοιράσου τα με τα φιλαράκια σου.
Εσύ να βγάλεις τη μνηστή σου για δείπνο. Όλο εδώ είστε.
Σας ευχαριστώ πολύ.
Μη με γαργαλάτε! Ελάτε εδώ.
Αγαπητοί ακροατές, διακόπτουμε το πρόγραμμά μας
γιατί έχουμε άσχημα νέα.
Μια βόμβα εξερράγη στις 00:04 στη Θεσσαλονίκη,
στον κήπο ανάμεσα στο σπίτι όπου γεννήθηκε ο σπουδαίος Ατατούρκ,
και το τουρκικό προξενείο, σπάζοντας τα παράθυρα
του σπιτιού του αξιοσέβαστου ιδρυτή μας...
Ποιος τόλμησε να αγγίξει το σπίτι του Ατατούρκ; Αδύνατον.
Είναι απίστευτο.
Φίλοι, βομβάρδισαν το σπίτι του Ατατούρκ μας.
- Θα μείνουμε σιωπηλοί; - Όχι!
...και θα παραμείνει τουρκική!
Η Κύπρος είναι και θα παραμείνει τουρκική!
Οι Ρωμιοί θα φύγουν μακριά, τέρμα πια!
Θάνατος στους Ρωμιούς!
- Θα ανεχτούμε την ελληνική κατοχή; - Όχι!
- Θα ανεχτούμε τις απειλές των Ελλήνων; - Όχι!
Η Κύπρος είναι και θα παραμείνει τουρκική!
Οι Ρωμιοί θα φύγουν μακριά, τέρμα πια!
Θάνατος στους Ρωμιούς!
Εμπρός!
Σταυρινή.
Πρέπει...
Πρέπει να σου μιλήσω για κάτι.
Έπρεπε να σ' το είχα πει καιρό τώρα.
Συγχώρεσέ με.
Μπείτε πάλι μέσα τώρα.
- Τι έγινε; - Κάντε το! Τώρα!
Τι έγινε, Ομέρ;
Δεν πιάνει γραμμή.
Δεν μπορώ να μείνω εδώ. Πάω να δω.
Δεν είναι καλή ιδέα. Ο Ομέρ ανησυχούσε πολύ.
- Θα φύγουν! - ...και θα παραμείνει τουρκική!
Η Κύπρος είναι και θα παραμείνει τουρκική!
Μην αφήσετε κανέναν!
Άσε τα ψέματα!
Μην το κάνετε! Μη!
Θάνατος στους Ρωμιούς!
Τι συμβαίνει, Λεφτέρ;
Λεφτέρ.
Το σπίτι του Λεφτέρ!
Εμπρός, ελάτε!
Πάμε στο κελάρι.
Εμπρός!
Ησυχία! Αυτό είναι το σπίτι του Λεφτέρ!
- Μα παίζει στη Φενέρ! - Ρωμιός είναι κι αυτός!
- Όχι! Μην το κάνεις! - Εμπρός!
Εμπρός.
Εδώ. Προσέξτε πού πάτε. Εμπρός.
- Είμαστε καλά. - Όλα καλά.
Λεφτέρ.
Σταυρινή, περίμενε εδώ.
Σε παρακαλώ, μείνε εδώ.
Σε ικετεύω.
- Όλα καλά. - Θα γυρίσω αμέσως.
- Λεφτέρ. - Σε παρακαλώ.
Όλα θα πάνε καλά.
Λεφτέρ.
Μπαμπά.
Μπάσταρδοι! Πώς τολμάτε;
Γρήγορα! Πιάστε τους!
- Πιάστε τους! - Λεφτέρ!
Λεφτέρ! Εμείς είμαστε! Άνοιξε την πόρτα!
Λεφτέρ!
Φίλε μου.
Όλα καλά.
Ηρέμησε.
Διοικητή.
Είσαι καλά;
Εμείς... Ναι. Είμαστε καλά, κύριε.
Η Σταυρινή και τα παιδιά;
Ναι, είναι καλά.
Είναι στο κελάρι.
Είναι καλά.
Θα μου πεις ποιοι ήταν, Λεφτέρ;
Ήταν πολύ σκοτεινά.
Δεν ξέρω ποιοι ήταν. Δεν μπορούσα να τους δω.
Πες μου την αλήθεια, Λεφτέρ.
Την αλήθεια είπα. Δεν τους είδα.
Λεφτέρ.
Πώς είναι δυνατόν;
Δεν τους είδα, Χασάν. Απλώς δεν τους είδα.
Κοίτα το μέρος. Ήταν στην αυλή σου. Απλώς μίλα.
- Αρχηγέ! - Λεφτέρ!
- Τι συμβαίνει; - Λεφτέρ!
Ήρθαμε, καθηγητή! Σε έβλαψαν;
Διοικητή, άσε το πάνω μας. Το έχουμε.
Στην άκρη! Δεν είναι ξένος! Είναι ο Λεφτέρ.
- Σκασμός! Είναι Τούρκος! - Σταμάτα, Ιχσάν.
Ιχσάν, δεν ήρθαν για να μας βλάψουν.
Είναι μαζί μας.
- Δεν υπήρξε βόμβα. Ήταν ψέμα. - Εντάξει.
- Ήταν ψέμα. - Ναι.
- Ένα ψέμα. - Ναι.
Το σπίτι του Κεμάλ είναι άθικτο.
- Ναι. - Ήταν ψέμα.
- Εντάξει. - Ήταν ψέμα. Δεν υπήρξε βόμβα.
Καμία βόμβα. Ήταν όλα ψέματα.
Δεν ξέρω τι να σας πω.
Ευχαριστώ. Το εκτιμώ πολύ.
Θέλετε να έρθετε μέσα;
Θα φυλάμε σκοπιά μέχρι το πρωί. Μπες εσύ.
Ρούλα μου!
Αλίκη!
Αγοράκι μου καλό.
Αγοράκι μου τρελό.
Έκρυψα αυτό το γράμμα
επειδή ήθελα να πω όσα δεν είχα πει.
Προσευχήθηκα στον Θεό να το βρεις σε κάποια πολύ δύσκολη στιγμή.
Ελπίζω ότι αυτό έγινε.
Είμαι πολύ άρρωστος. Δεν έχω πολύ χρόνο.
Θυμάσαι που έκανα ότι αδιαφορώ όποτε πετύχαινες κάτι;
Πάντα σε καμάρωνα στα κρυφά.
Ήμουν περήφανος και θυμωμένος.
Αν ήσουν εδώ,
θα σου έλεγα ξανά να γίνεις σωστός και τίμιος άνδρας.
Αλλά είσαι ήδη σωστός άντρας, γιε μου.
Είσαι ήδη τίμιος.
Είσαι ο γιος μου.
Ήθελα να φορέσω αυτό το πουκάμισο, αλλά ο πεισματάρης Χρίστος δεν με άφηνε.
Εμένα μου ήταν μικρό.
Εσένα θα σου πάει καλύτερα.
Ο μπαμπάς σου, Χρίστος Κιουτσουκαντωνιάδης.
Η ΚΥΠΡΟΣ ΕΙΝΑΙ ΤΟΥΡΚΙΚΗ
Γεια σας, κυρία.
Ξέρετε πού είναι η Μαίρη;
Η Μαίρη έφυγε, γιε μου.
Έφυγε; Πού πήγε;
Πείτε μου, σας παρακαλώ.
Είναι καλά; Πού πήγε;
Πήγε στη Σμύρνη σήμερα το πρωί.
Αλλά ελπίζω...
Μην ανησυχείς. Δεν έπαθε τίποτα.
Ξέρετε πού μένει; Θα μου πείτε;
Όχι, δεν ξέρω.
Σας παρακαλώ.
Δεν ξέρω.
Ο λατρεμένος μας Ζέκι Μουρέν τραγουδά για εσάς.
"Τα μάτια σου μου δίνουν ζωή, αλλά η αγάπη μας θα με σκοτώσει".
Ας μείνει μεταξύ μας. Εντάξει;
Ωραία.
Λεφτέρ!
Αγαπητοί ακροατές, λόγω της χιονόπτωσης που ξεκίνησε χθες το βράδυ στην Πόλη,
το ματς μας με την ξακουστή εθνική Ουγγαρίας
θα διεξαχθεί άλλη ημερομηνία.
Μέχρι τότε, η εθνική Ουγγαρίας θα πάει στη Σμύρνη
όπου θα παίξει με μια τοπική ομάδα επίλεκτων παικτών.
Καλώς τον.
Ο αγώνας αναβλήθηκε πάλι.
Θα γίνει όταν σταματήσει να χιονίζει.
Κάλλιο αργά παρά ποτέ.
Γιατί το κάνεις αυτό;
Γιατί κουράζεσαι μαγειρεύοντας ενώ ξέρεις ότι θα έρθω χορτάτος;
- Δεν κουράζομαι. Απολαμβάνω... - Κόφ' το!
Μην το κάνεις.
Φτάνει.
Σταμάτα.
Είμαι χορτάτος.
Δεν είσαι χορτάτος.
Ξέρω ότι πνίγεσαι χωρίς εκείνη.
Προσπάθησες να το κρύψεις.
Αλλά το ήξερα από την αρχή.
Μέχρι να δω τις φωτογραφίες σας, πίστευα ότι κάποτε θα τελειώσει.
Είναι πιο εύκολο να το αποδεχτώ.
Αν κάποιος με άκουγε, θα με κατέκρινε.
Αλλά...
δεν ξέρω τι άλλο να κάνω.
Εσύ κι εγώ μεγαλώσαμε μαζί.
Ποιες φωτογραφίες; Κάνεις λάθος. Δεν...
Άσε με να τελειώσω.
Σε παρακαλώ.
Βασανίζεις τον εαυτό σου.
Η ζωή είναι πιο μικρή από όσο νομίζεις.
Εδώ αποφασίσαμε να αρραβωνιαστούμε.
Ας πούμε αντίο εδώ. Ας πάρουμε διαζύγιο.
Όχι.
Δεν συναντιόμαστε.
Όχι. Δεν ξέρω καν πού είναι.
Δεν συναντώ τη Μαίρη.
Τι σημασία έχει;
Μένει στην καρδιά σου.
Μαίρη.
Ώστε έτσι τη λένε.
Θα έλεγα να την ψάξουμε μαζί.
Αλλά την έχεις ήδη βρει.
Δεν σου έχω θυμώσει, Λεφτέρ.
Μετά από 12 μέρες, η χιονόπτωση επιτέλους σταμάτησε,
και η εθνική Ουγγαρίας έφτασε στην Πόλη σήμερα.
Η "χρυσή ομάδα",
γνωστή στη Δύση κι ως "Μαγικοί Μαγυάροι",
με κορυφαίο τον αρχηγό της τον Πούσκας,
συνέτριψε τους αντιπάλους της
σκοράροντας συνολικά 23 γκολ
εναντίον των ομάδων της Σμύρνης και της Άγκυρας.
Το ποδόσφαιρο έρχεται πρώτο. Έχω συμφωνήσει να έρχομαι δεύτερη.
Αγαπάς πολύ τη γυναίκα σου, Λεφτέρ.
Δεν θα είμαι δεύτερη, Λεφτέρ.
Δεν θέλω να σε ξαναδώ ποτέ.
Ας πούμε αντίο εδώ. Ας πάρουμε διαζύγιο.
Έχεις χρόνο για τον κολλητό σου;
Πώς με βρήκες;
Δεν ήταν δύσκολο.
Μίλησα με τη Σταυρινή.
Θέλει διαζύγιο.
Η παιδική μου αγάπη μού είπε ότι θέλει διαζύγιο.
Τι περίμενες;
Θα υπέφερε.
Μακάρι να με είχε χαστουκίσει.
Με πολλή δύναμη.
Μπαμ! Έτσι ακριβώς.
Αν θες χαστούκια, σ' τα ρίχνω εγώ.
Έτσι μπράβο, φίλε.
Έλα τώρα.
Κάποια πράγματα θέλουν τον χρόνο τους.
Δεν μου έχεις θυμώσει, γκρινιάρη;
- Ε; - Πάρα πολύ.
Δεν φαντάζεσαι πόσο,
αλλά αυτό δεν αλλάζει το γεγονός ότι είσαι κομμάτι μου, δυστυχώς.
Όσοι με αγαπούσαν μου γύρισαν την πλάτη σε μια νύχτα.
Τα αγόρια που χαρτζιλίκωνα...
Με είχαν αποδεχτεί ποτέ;
Ή θα επιτεθούν ξανά στο σπίτι μου, αν βρουν την ευκαιρία;
Κανείς δεν το ξέρει αυτό.
Εσύ δεν έλεγες ότι αυτά συμβαίνουν σε κάθε κοινωνία;
- Αυτό δεν έλεγες; - Όχι.
Αυτό το είπε ο πατριώτης Λεφτέρ, ο γιος του φτωχού ψαρά, του Χρίστου.
Και θα το λέει μέχρι να πεθάνει.
Αλλά εγώ;
Εγώ είμαι απλώς ένα κάθαρμα.
Η Σταυρινή τα ήξερε όλα.
Έλα. Σήκω πάνω.
Λεφτέρ.
Κοίτα με. Έλα εδώ.
Ξεκουράσου, εντάξει;
Σύνελθε.
Θα μείνω μαζί σου.
Κι όταν ξυπνήσεις, θα πας να κάνεις αυτό που ξέρεις καλύτερα.
Θα γράψεις στο τεφτέρι.
Δώσε στον ελληνόσπορο Λεφτέρ,
κι ο τουρκόσπορος Λεφτέρ θα γράψει στο τεφτέρι.
Και γκολ!
Έγινα Ιχσάν.
Δεν με καταλαβαίνεις, Πέρση.
Δεν σε καταλαβαίνω.
Αλλά αύριο είναι μεγάλη μέρα.
- Καλά το κατάλαβα αυτό; - Ναι.
Έχεις μια φανέλα που λατρεύεις.
Φόρα τη.
Βγες στο γήπεδο, και κάνε αυτό που αγαπάς.
Παίξε ποδόσφαιρο.
Και δείξε στον κόσμο πώς παίζεται, Ρωμιέ.
Γεια σας, αγαπητοί ακροατές.
Ζούμε την πιο σημαντική μέρα στην ποδοσφαιρική μας ιστορία.
Στις κερκίδες του Μιτάτπασα επικρατεί πανδαιμόνιο.
Οι φίλαθλοι που περίμεναν στις θύρες από χθες το βράδυ
παρά το έντονο κρύο,
κάθονται στις θέσεις τους, και περιμένουν να βγουν οι ομάδες.
Ώρα να ανακοινώσεις την ενδεκάδα.
Κόουτς, έχουμε ακόμα χρόνο. Να περιμένουμε λίγο ακόμα;
Θα έχει σοβαρό λόγο που δεν είναι εδώ.
Το ξέρω. Αλλά δεν έχουμε πολύ χρόνο.
Η βασική ενδεκάδα δεν έχει ανακοινωθεί ακόμα.
Αλλά μάλλον η εθνική μας θα ξεκινήσει με τους Τουργκάι,
Μπερατλιγκίλ, Μπερμάν, Μουσταφά,
Νατσί, Νουσρέτ, Ισφέντιγιαρ, Οζάρι,
Καντρί, Μετίν Οκτάι και Λεφτέρ Κιουτσουκαντωνιάδη.
Ακόμα να έρθει ο Λεφτέρ. Απίστευτο.
Ανακοίνωσε την ενδεκάδα.
Μετίν.
Είμαστε μαζί, αδερφέ;
Και το ρωτάς, αδερφέ; Εννοείται.
Αλλά μετά το ματς θα σε κανονίσω.
Τώρα όμως ας δείξουμε στους Ούγγρους τι θα πει Λεφτέρ και Μετίν.
- Εντάξει, αδερφέ. - Πάμε!
Τουρκία!
Η εθνική μας αποθεώνεται κατά την είσοδό της.
Σήμερα αντιμετωπίζει την Ουγγαρία, την καλύτερη εθνική στον κόσμο,
και τον αρχηγό της,
τον θρυλικό Πούσκας.
Τουρκία!
Οι ομάδες χαιρετούν το κοινό.
Τουρκία!
Όλα είναι έτοιμα για την έναρξη.
Ο Πούσκας είναι έτοιμος για τη σέντρα.
Το παιχνίδι αρχίζει.
Οι Ούγγροι επιτίθενται αμέσως.
Ο Σίμπορ έρχεται από τα αριστερά.
Η πάσα στον Πούσκας. Ξεφεύγει από τον Νατσί.
Μπαίνει στην περιοχή.
Σουτάρει με δύναμη!
Υπέροχη απόκρουση από τον Τουργκάι. Μπράβο στον Τουργκάι.
Μπλόκαρε σταθερά.
Ο Τουργκάι γεμίζει.
Κοντρόλ από τον Ισφέντιγιαρ. Αποφεύγει τον Λάντος.
Τρέχει σαν τον άνεμο από τα δεξιά.
- Ισφέντιγιαρ! - Κάνει τη σέντρα.
Ο Λεφτέρ πιάνει το βολέ!
Γκολ!
Ο Λεφτέρ σκόραρε!
Η Τουρκία προηγείται 1-0.
Το Μιτάτπασα είναι στο πόδι, αγαπητοί ακροατές!
Είμαστε στο 41ο λεπτό.
Η μακρινή μπαλιά στον Λεφτέρ.
Ξεφεύγει από τον αντίπαλό του.
Εμπρός, Λεφτέρ!
Ένα σκληρό τάκλιν. Είναι πέναλτι!
Ο Λεφτέρ είναι στο έδαφος, πονάει.
Παίκτες και φίλαθλοι ανησυχούν.
Η ιατρική ομάδα μπαίνει στο γήπεδο.
Λεφτέρ, είσαι καλά;
Μια χαρά.
Ο Λεφτέρ θα συνεχίσει.
Πάμε!
Το κοινό χειροκροτεί τον Λεφτέρ.
Βάζει την μπάλα στη βούλα.
Παίρνει φόρα.
Το κοινό βλέπει με κομμένη την ανάσα.
Η αγωνία κορυφώνεται.
Σουτάρει και σκοράρει!
Γκολ! Με το δεύτερο γκολ του Λεφτέρ,
το σκορ γίνεται 2-0!
Η εθνική μας ξεκινά δυνατά το δεύτερο ημίχρονο.
Ο Μετίν ζητάει την μπάλα.
Σουτάρει και σκοράρει!
Γκολ! Μετίν Οκτάι!
- Αδερφέ! - Αδερφέ!
- Τα καταφέραμε! - Ακριβώς!
- Τα καταφέραμε, αδερφέ! - Ναι!
Ο Μετίν Οκτάι σκόραρε
κι έκανε το 3-0!
Τουρκία!
Ο διαιτητής σφυρίζει τη λήξη.
Παρά το γκολ του Πούσκας στο τέλος,
νικήσαμε τους Ούγγρους 3-1
με δύο γκολ του Λεφτέρ
κι ένα του Μετίν.
Γίνεται χαμός στο Μιτάτπασα, αγαπητοί ακροατές.
Αυτή η νίκη θα γραφτεί με χρυσά γράμματα
στην ποδοσφαιρική μας ιστορία.
- Μπράβο, αρχηγέ. - Μπράβο, Μετίν.
Ευχαριστώ.
Πού είναι ο Λεφτέρ;
Η ΕΘΝΙΚΗ ΤΟΥΡΚΙΑΣ ΝΙΚΗΣΕ 3-1 ΤΗΝ ΟΥΓΓΑΡΙΑ
ΣΜΥΡΝΗ ΠΛΗΘΥΣΜΟΣ: 910.496 - ΥΨΟΜΕΤΡΟ: 2
Έρχομαι! Μισό λεπτό!
Μόλις άδειασες το μπιμπερό σου, Λεφτέρ.
Λεφτέρ, υπομονή, γιε μου.
Γιατί μου το έκρυψες, Μαίρη μου;
Δεν γινόταν να γεννήσω στην Πόλη.
Γιατί αν είχα μείνει...
θα ερχόμουν σε εσένα.
Έλα εδώ.
Λεφτέρ, έτσι;
Δεν είστε μόνοι πια.
Θα γυρίσουμε μαζί στην Πόλη.
ΠΕΝΤΕ ΧΡΟΝΙΑ ΜΕΤΑ
Αυτό δεν είναι αγάπη.
Μαίρη, σε παρακαλώ.
Έπρεπε να είχαμε μείνει στη Σμύρνη.
Όλα είναι τόσο εύκολα για εσένα!
Δεν είσαι η Μαίρη που ξέρω.
Όχι, αυτή ακριβώς είναι η Μαίρη, Λεφτέρ!
Να σε αγκαλιάσω για τελευταία φορά;
Με κούρασε τόσο πολύ αυτό.
Κι εμένα.
Φύγε επιτέλους. Ο γιος μας δεν μπορεί να μεγαλώσει έτσι.
Δεν μπορώ να του το κάνω αυτό.
Είναι και δικός μου γιος!
Να μείνει ο γιος μου για το καλοκαίρι,
κι εγώ για πάντα;
Το πρωινό είναι έτοιμο. Ελάτε.
- Μπαμπά! - Μπαμπά!
Αλίκη! Ρούλα μου!
- Μπαμπά! - Ψηλώσατε πολύ!
Έλα εδώ.
Μου λείψατε. Ήθελα να βρεθούμε εδώ αυτήν τη φορά.
Αυτό σημαίνει ότι θα μείνεις μαζί μας για πάντα;
Μπαμπά, μπορείς να αναπαυτείς χαρούμενος.
Κράτησα την υπόσχεσή μου.
ΥΠΟΥΡΓΕΙΟ ΠΑΙΔΕΙΑΣ ΑΠΟΛΥΤΗΡΙΟ ΔΗΜΟΤΙΚΟΥ
Δεν έγινα αληθινός καθηγητής.
Αλλά λένε τον γιο σου "καθηγητή".
Είμαι 39 χρονών πια.
Ο χρόνος δεν μου έδειξε έλεος,
όπως δεν δείχνει σε κανέναν.
Δεν μπορώ πια να ελέγξω την μπάλα όπως θέλω.
Αλλά τώρα...
Ήρθε η ώρα, πατέρα.
Καλησπέρα σας από το στάδιο Μιτάτπασα, αγαπητοί ακροατές.
Σήμερα για πρώτη φορά στην ιστορία του ποδοσφαίρου μας
θα διεξαχθεί αποχαιρετιστήριο ματς για έναν παίκτη.
Ο καθηγητής μας, ο Λεφτέρ,
κρεμάει τα παπούτσια του σήμερα.
Καθηγητής!
Έπαιξε 615 ματς με τη φανέλα της Φενέρ,
και 50 ματς
με την εθνική.
Σκόραρε συνολικά 445 γκολ.
Λέμε αντίο στον Λεφτέρ
με δάκρυα στα μάτια,
μαζί με τους φιλάθλους στο στάδιο, και τους ακροατές στο ραδιόφωνο.
Ο καθηγητής του τουρκικού ποδοσφαίρου
σηκώνεται στους ώμους από τους παίκτες της Φενέρ και της Μπεσίκτας.
Χρίστο, παρακολουθείς; Το βλέπεις αυτό, Χρίστο;
Λεφτέρ!
Άργησες πολύ, φίλε μου.
Δώσε στον Λεφτέρ να γράψει στο τεφτέρι!
Με το κλασικό σύνθημα
"Δώσε στον Λεφτέρ, να γράψει στο τεφτέρι!",
έχει γράψει ιστορία
στο τουρκικό ποδόσφαιρο.
Καθηγητή του ποδοσφαίρου,
Λεφτέρ Κιουτσουκαντωνιάδη,
θα μας λείψεις πολύ.
Θα σε θυμόμαστε για πάντα.
Υποτιτλισμός: Χρήστος Κανελλόπουλος